33 വര്ഷം മുന്പ് കല്ലട ഇറിഗേഷന് പദ്ധതിക്ക് സ്ഥലമെടുത്തപ്പോള് ഉള്ള കുടിശ്ശിക നല്കിയില്ല പത്തനംതിട്ട സബ് ട്രഷറിയിലെ കസേരകള് കോടതി ജപ്തി ചെയ്തു കസേരപോയ ജീവനക്കാര് നിന്നു കൊണ്ട് ജോലി ചെയ്തു പ്രതിഷേധിച്ചു ഒടുവില് പ്ലാസ്റ്റിക് കസേരയില് പരിഹാരം! പത്തനംതിട്ട: കല്ലട ജലസേചന പദ്ധതിക്ക് 33 വര്ഷം മുന്പ് സ്ഥലം ഏറ്റെടുത്തതിന്റെ കുടിശിക നല്കാത്തതിനാല് കോടതി ഉത്തരവ് പ്രകാരം പത്തനംതിട്ട സബ് ട്രഷറിയിലെ കസേരകള് ജപ്തി ചെയ്തു. ജീവനക്കാര് നിന്നു കൊണ്ട് ജോലി ചെയ്തു. ജീവനക്കാരുടെ പ്രതിഷേധത്തെ തുടര്ന്ന് പ്ലാസ്റ്റിക് കസേര കൊണ്ടു വന്ന് പ്രശ്നം താല്കാലികമായി പരിഹരിച്ചു. ഏറ്റെടുത്ത ഭൂമിക്ക് മുഴുവന് പണവും നല്കാത്തതിലാണ് സബ് ട്രഷറിയില് ഉപയോഗിച്ചിരുന്ന കസേരകള് സബ്കോടതി ഉത്തരവ് പ്രകാരം ബുധനാഴ്ച ജപ്തി ചെയ്തത്.കസേര പോയതോടെ ജീവനക്കാര്ക്ക് പിന്നീട് വൈകുന്നേരം വരെ നിന്ന് ജോലി ചെയ്യേണ്ടി വന്നു. 10 കസേരകളാണ് ജപ്തി ചെയ്തു കൊണ്ടുപോയത്. മൊത്തം 20 ജീവനക്കാരാണ് സബ് ട്രഷറിയില് ഉള്ളത്. കമ്ബ്യൂട്ടറുകള് ജപ്തിയില് നിന്നും ഒഴിവാക്കി. സംസ്ഥാന സര്ക്കാരിനെ എതിര്കക്ഷി ആക്കികൊണ്ട് പന്തളം തോന്നല്ലൂര് സ്വദേശിനി ഓമന നല്കിയ ഹര്ജിയിലാണ് ഉത്തരവ്. 1988 ല്ഏറ്റെടുത്ത 13 സെന്റ് ഭൂമിക്ക് ഹൈക്കോടതി അനുവദിച്ച നഷ്ടപരിഹാരത്തുക മുഴുവനായി നല്കാതിരുന്നതിനെ തുടര്ന്നാണ് ജപ്തി. സബ്ട്രഷറിയിലെ നാലു കമ്ബ്യൂട്ടറുകളും അഞ്ചു കസേരകളും ജപ്തി ചെയ്യാനായിരുന്നു കോടതി നിര്ദ്ദേശം . കമ്ബ്യൂട്ടര് കൊണ്ടു പോയിരുന്നുവെങ്കില് ട്രഷറിയിലെ. പണമിടപാട് മുതല് ജീവനക്കാരുടെ ശമ്ബളം അടക്കം എല്ലാ പ്രവര്ത്തനങ്ങളെയും ബാധിക്കുമായിരുന്നു. 2.47 ഭൂമിക്ക് നഷ്ടപരിഹാരമായി 1,0 4000 ഒരു ലക്ഷത്തി നാലായിരം രൂപ നല്കണമെന്ന് കോടതി ഉത്തരവിട്ടിരുന്നു. എന്നാല് പണം മുഴുവന് നല്കുന്നതില് വീഴ്ചയുണ്ടായി. നഷ്ടപരിഹാരത്തുക യില് 76,384 രൂപ ബാക്കിയുണ്ടന്ന് ചൂണ്ടിക്കാട്ടിയാണ് പരാതിക്കാര് സബ് കോടതിയെ സമീപിച്ചത് നേരത്തെ പത്തനംതിട്ട റിങ് റോഡിനായി ഭൂമി ഏറ്റെടുത്ത വിഷയത്തില് നഷ്ടപരിഹാരം നല്കാന് വൈകിയതിനെ തുടര്ന്ന് സബ് കോടതി കലക്ടറുടെത് അടക്കം 23 വാഹനങ്ങള് ജപ്തി ചെയാന് മൂന്നു മാസം മുമ്ബ് ഉത്തരവിട്ടിരുന്നു. ജീവനക്കാരുടെ കസേരകള് ജപ്തി ചെയ്തു കൊണ്ട് പോയതില് പ്രതിഷേധിച്ച് എന്. ജി. ഒ സംഘ് മിനി സിവില് സ്റ്റേഷനില് പ്രകടനം നടത്തി. Stories you may Like